
	1.
	1. Nolikuma 3.4. prasībā teikts, ka “3.4. punkta apakšprasības var izpildīt ar 1 (vienu) vai diviem projektiem, kuri kopumā aptver visas 3.4. punkta apakšprasības.”. Nolikuma 3.6.2.2. prasībā noteikts, ka Sistēmu arhitektam “iepriekšējo 4 (četru) gadu laikā  ir pieredze IS arhitekta lomā vismaz  2 (divos) IS izstrādes, attīstības un/vai uzturēšanas projektos,  no kuriem vismaz viens projekts atbilst Nolikuma 3.4. apakšpunkta prasībām”. Pretendents uzskata, ka ne vienmēr šāds kopums ar prasībām ir ietverts vienas ieviešamās vai uzturamās sistēmas ietvarā, bet tai pat laikā pieredze uzkrāta vairāku sistēmu ieviešanas vai uzturēšanas projektos. Šāda prasība ievērojami ierobežo konkurenci un samazina potenciālo pretendentu skaitu. Uzskatām, ka speciālists ir kvalificēts arī gadījumā, ja 3.4. punkta apakšprasības tiek izpildītas ar speciālista iesaisti vairākos projektos norādītajā periodā, kas nemaina Pasūtītāja izvirzīto mērķi, piesaistīt pieredzējušu speciālistu ar pieredzi apjomīgu un sarežģītu sistēmu ieviešanā un uzturēšanā. Ņemot vērā iepriekš minēto, kā arī, ka Pasūtītājs ar Komisijas 16.12.2024. lēmumu, protokols Nr. CAIP 2024/127-7, nolikuma 3.4. punktā ir noteicis, ka Pretendents 3.4. punkta apakšprasības var apstiprināt ar 1 (vienu) vai 2 (diviem) projektiem, lūdzam grozīt 3.6.2.2. prasību, nosakot, ka Sistēmu arhitekta pieredzi var apliecināt ar 2 (diviem)  IS izstrādes, attīstības un/vai uzturēšanas projektiem, kuri kopumā aptver visas 3.4. punkta apakšprasības. Lūdzam atbilstošus labojumus veikt arī 3.6.4.2.1., 3.6.7.2., 3.6.8.2. prasībās.

	Atbilde: Komisija skaidro, ka PKIP ir komplicēta sistēma, kas sastāv no 7 moduļiem, kas integrēti gan ar Rīgas valstspilsētas iekšējām informācijas sistēmām, gan ar 6 ārējiem reģistriem. PKIP kopējais aktīvo lietotāju skaits šobrīd ir 20 000. PKIP tiek apstrādāti arī liela apjoma personas dati. Pasūtītājam ir būtiski pārliecināties par speciālistu kompetenci,  un pieredzi liela apjoma, komplicētu risinājumu izstrādes/attīstības un/vai IS uzturēšanas pakalpojumu līgumu izpildē, kur vienlaicīgi ņemti vērā  prasībā minētie aspekti. Speciālistu pieredze, kas iegūta dažādu (vairāku) līgumu ietvaros nedod Pasūtītājam iespēju pārliecināties par speciālistu spējām liela apjoma, sarežģītu izstrādes/attīstības un/vai IS uzturēšanas pakalpojumu līgumu izpildē, un  nevar tikt atzīta par atbilstošu.  
 Ņemot vērā PKIP sistēmu nozīmību Pašvaldības pamatfunkciju nodrošināšanā un to komplicētību, Komisijas ieskatā nolikumā definētās prasības ir pamatotas un samērīgas, tās nepamatoti neierobežo konkurenci, tādējādi Nolikuma 3.6.2.2., 3.6.4.2.1., 3.6.7.2. un 3.6.8.2. apakšpunktā izvirzītās prasības netiks grozītas.





	
	
	



